Държавен вестник, бр. 2, 2021 г., стр. 10

СТР.  10	
Д Ъ Р Ж А В Е Н  В Е С Т Н И К 	
БРОЙ  2
вателски институти във ВУ – възможност, 
която вече е използвана от 12 ВУ, в които са 
открили 17 института.
През периода стана все по-ясно, както в 
национален, така и в международен план, че 
променящите се изисквания към уменията на 
специалистите не предполагат отпадането на 
3-годишната ОКС „професионален бакалавър“. 
Затова мярката, предвиждаща премахването 
на тази ОКС, не беше приложена на практика. 
Вместо това се налага преосмисляне на роля­
та и на начина, по който ще функционират в 
бъдеще двете бакалавърски степени.
По Цел 6. Повишаване на средствата за фи­
нансиране на висшето образование и науката 
и на ефективността от използването им чрез 
усъвършенстване на модела на финансиране
През 2016 г. беше въведен ориентиран към 
резултатите модел на финансиране на държав­
ните висши училища. Приет беше списък на 
приоритетните професионални направления 
и списък на защитените специалности. Про­
менени бяха и диференцираните нормативи 
за издръжка на обучението на един студент с 
цел те да стимулират приема и обучението на 
кадри, от които работодателите и държавата 
имат нужда.
Диференцирани бяха размерът на сту­
дентските стипендии и начинът на тяхното 
предоставяне, като бяха обособени различни 
типове стипендии: социални, за научни пости­
жения, за успех и за обучение в приоритетно 
направление.
Всички тези промени стимулират опитите 
за повишаване на качеството и за подобряване 
на връзката на обучението с пазара на труда. 
Така се повишава ефективността на използ­
ваните средства за обучение, тъй като те се 
насочват към направления и специалности, 
в които има настоящ и/или очакван бъдещ 
дефицит на кадри и от които се очаква по-
голяма възвръщаемост.
През периода 2015 – 2020 година обща­
та държавна субсидия за висше образова­
ние беше увеличена от 323,5 млн. лв. на
413,8 млн. лв. годишно (+28 %) при намаление 
на общия брой обучавани студенти от 264 624 
на 223 902 (–15,4 %), като по този начин беше 
компенсирано рязкото намаление на финан­
сирането на ВО след икономическата криза 
през 2008 г. Не беше увеличен размерът на 
финансовите средства за провеждане на научни 
изследвания, както беше предвидено в Стра­
тегията за развитие на висшето образование 
от 2015 г., което води до липсата на стимули 
за развиване на научна дейност в повечето 
ВУ в България.
В техническите висши училища беше 
разширено значително взаимодействието с 
бизнеса, като в много случаи това доведе 
до финансиране от страна на фирмите на 
стажове, лаборатории, научно оборудване, 
стипендии и други форми, които подпомагат 
учебния процес и стимулират студентите да 
се реализират в съответната област.
Тези промени увеличиха конкуренцията 
между висшите училища, като кандидат-
студентите можеха да избират направление 
и специалност, използвайки информацията, 
представена в Рейтинговата система на ВУ.
По Цел 7. Преодоляване на негативните 
тенденции в кариерното израстване на пре­
подавателите във ВУ и стимулиране на най-
добрите преподаватели
С промените в Правилника за прилагане на 
Закона за развитието на академичния състав в 
Република България бяха въведени минимални 
национални изисквания към научната, препо­
давателската и/или художествено-творческата 
или спортната дейност на кандидатите за 
придобиване на научни степени и за заемане 
на академични длъжности. Тези минимални 
изисквания са съобразени със спецификата на 
различните научни области и професионални 
направления, като целят осигуряването на 
необходимата научна квалификация на всички 
преподаватели.
Създадена беше и Комисия по академична 
етика към министъра на образованието и на­
уката за разглеждане на сигналите, отправени 
до него относно нарушения при провежданите 
процедури за присъждане на научни степени 
или заемането на академични длъжности, 
както и относно сигнали за наличието на 
плагиатство в дисертационните трудове и 
представените за оценяване публикации, не­
достоверност на представените научни данни, 
а също и за конфликт на интереси при фор­
мирането на съставите на научните журита.
Във висшите училища има стимули за 
диференцирано заплащане на труда на пре­
подавателите според резултатите от тяхната 
атестация, но все още на повечето места 
преобладава уравниловъчният подход, според 
който трудовият стаж е по-важен от реалните 
резултати и качеството на преподаването. 
Особено потърпевши в това отношение са 
младите преподаватели, както е обяснено в 
точка 2.12 от анализа.
По Цел 8. Разширяване и укрепване на 
мрежата за учене през целия живот; широко 
приложение на различни електронни форми 
за дистанционно обучение
Редица висши училища привлякоха спе­
циалисти от практиката за съвместно раз­
работване на учебни планове и програми с 
представители на бизнеса.
Чрез средства от ОПНОИР беше подкре­
пено създаването на дигитално съдържа­
ние и развитието на електронни форми за 
дистанционно обучение. Предвид бързата 
дигитализация и смяната на поколенията 
този процес трябва да се ускори значително,